wickkiey/tamil-wikipedia-markdown huggingface dataset:
# லதா குரியன் ராஜீவ்



**லதா குரியன் ராஜீவ்**, இந்தியாவின் கேரளாவைச் சேர்ந்த திரைப்படத் தயாரிப்பாளரும், தொழிலதிபருமாவார். பிரபல மலையாளத் திரைப்பட இயக்குனரான, டி.கே. ராஜீவ் குமாரின் மனைவியுமாவார். இவர், *நீல தேவதை பட நிறுவனம்* என்ற நிறுவனத்தின் மூலம் மூன்றுக்கும் மேற்பட்ட  மலையாளத் திரைப்படங்களைத் தயாரித்துள்ளார். மேலும் திருவனந்தபுரத்தில் உள்ள கலைக்கூடமான *லா கேலரி 360* என்பதன் உரிமையாளரான லதா, கலைக் காப்பாளராகவும், விரிவுரையாளராகவும் இருந்து வருகிறார். சென்னை ஸ்டெல்லா மேரிஸ் கல்லூரியில் கலை வரலாற்றில் முதுகலைப் பட்டம் பெற்றுள்ள இவர் தற்போது கேரளாவில் வசித்து வருகிறார்.  

1999 ஆம் ஆண்டில் வெளியான ஜலமர்மரம் இவரது முதல் திரைப்படத் தாயாரிப்பாகும். இப்படத்தை டி.கே.ராஜீவ் குமார் இயக்கியுள்ளார். இது, கேரளாவின் பழமையான நீர் உயிர்நாடிகளின் மாசுபாட்டைப் புறக்கணிப்பதைப் பற்றி ஒரு குழந்தையின் பார்வையில் சொல்லப்பட்ட கதையாகும். இத்திரைப்படம், அந்த ஆண்டிற்கான சுற்றுச்சூழல் பற்றிய சிறந்த திரைப்படம் மற்றும் சிறந்த குழந்தை நடிகருக்கான தேசிய விருதுகளை வென்றுள்ளது. அத்தோடு, தொகுப்பாளர் ஸ்ரீகர் பிரசாத்துக்கான சிறந்த தொகுப்பாளர் மற்றும் சிறந்த திரைக்கதைக்கான இரண்டாம் இடம் ஆகிய கேரள மாநில திரைப்பட விருதுகளையும் பெற்றுள்ளது.  

இயக்குநர் குமார் இயக்கிய இவரது இரண்டாவது திரைப்படத் தயாரிப்பான சேஷம், நடிகர் ஜெயராம் நடித்த மனநலம் மற்றும் சமூக உணர்வின்மை பற்றிய கதையை மையமாகக் கொண்டதாகும். இது சிறந்த திரைப்படத்திற்கான கேரள மாநில விருது, ஸ்ரீகர் பிரசாத்துக்கான தொகுப்பாளர், சிறந்த ஒலிப்பதிவு, சிறந்த கதை மற்றும் முன்னணி நடிகரான ஜெயராமுக்கான சிறப்பு நடுவர் விருது உட்பட பல்வேறு விருதுகளை வென்றுள்ளது.  

இவரது மூன்றாவது தயாரிப்பான, கிட்டத்தட்ட முழுக்க முழுக்க அடுக்குமாடி மின்தூக்கியில் நடக்கும் ஒரு விறுவிறுப்பான உளவியல் சம்பந்தப்பட்ட, அப் & டவுன் - முகலில் ஓரழுண்டு என்பதாகும், இந்திரஜித் சுகுமாரன் மற்றும் ஒரு குழும நடிகர்களுடன் இயக்குநர் குமார் இயக்கத்தில் 2013 ஆம் ஆண்டில் வெளியிடப்பட்டது.  

2013 ஆம் ஆண்டில், தீப்தி நாயர் எழுதிய மலையாளக் குறும்படமான கொலோன் என்பதை இயக்கி வெளியிட்டதன் மூலம் இயக்குனராகவும் அறிமுகமானார். இந்த குறும்படம், 'நீல தேவதை பட நிறுவனத்தின்' முதல் குறும்படமாகும். ஒரு பெண்ணின் வாழ்க்கையை ஒரே நாளில் நடக்கும் சம்பவங்கள் எவ்வாறு மாற்றும் என்ற அனுபவத்தை மையமாக வைத்து இப்படம் உருவாகியுள்ளது.  

மேலும் மலையாளத்தில் முழுநீள திரைப்படமான *ஹூ ஆம் ஐ* (2012) என்பதை ஒரு பரிசோதனையாக பிரவீன் பி கோபிநாத் திரைக்கதை எழுதி நடித்துள்ள படத்தை இயக்கியுள்ளார். அன்றாட வாழ்வில் ஆன்மீகத்தை மையமாகக் கொண்டு நடைபெறும் தில்லுமுல்லுகளைப் பற்றி பார்வையாளர்களிடம் கடுமையான கேள்விகளைக் கேட்கும் விதமாக இது அமைக்கப்பட்டுள்ளது.
# பாகலகோட்டே சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | மிருணாள் பசப்ப தம்மண்ணா | இந்திய தேசிய காங்கிரஸ் |  |
| 1962 |  |  |  |
| 1962 | எஸ். நிஜலிங்கப்பா |  |  |
| 1967 | மிருணாள் பசப்ப தம்மண்ணா |  |  |
| 1972 |  |  |  |
| 1978 | கல்லிகுட்ட பாரப்பா காராபசப்பா | இந்திரா காங்கிரஸ் |  |
| 1983 | மன்ட்டூர் கூலப்பா வெங்கப்பா | சுயேச்சை |  |
| 1985 | ஜனதா கட்சி |  |  |
| 1989 | சர்நாயக் அஜயகுமார் சாம்பசதாசிவா | ஜனதா தளம் |  |
| 1994 |  |  |  |
| 1998 | புஜார் பிரகலாத் ஹனுமந்தப்பா | பாரதிய ஜனதா கட்சி |  |
| 1999 |  |  |  |
| 2004 | வீரண்ணா சந்திரசேகரய்யா சரன்திமத் |  |  |
| 2008 |  |  |  |
| 2013 | மேட்டி ஹூலப்பா யமனப்பா | இந்திய தேசிய காங்கிரஸ் |  |
| 2018 | வீரபத்ரய்யா (வீரண்ணா) சரன்திமத் | பாரதிய ஜனதா கட்சி |  |
| 2023 | மேட்டி ஹூலப்பா யமனப்பா | இந்திய தேசிய காங்கிரஸ் | } |
**குறிப்பு**
# நாகினா கான்



**நாகினா கான்** (ஆங்கிலம்: Nagina Khan; ) கைபர் பக்துன்க்வாவின் 10வது மாகாண சட்டமன்ற உறுப்பினராக பணியாற்றிய பாக்கித்தான் அரசியல்வாதி ஆவார்.  

## கல்வி
கான் முதுகலைப் பட்டம் பெற்றவர்.  

## அரசியல் வாழ்க்கை
கான் 2013 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் தெஹரீக்-இ-இன்சாப்பின் வேட்பாளராக கைபர் பக்துன்க்வா மாகாண சட்டசபைக்குத் தேர்ந்தெடுக்கப்பட்டார். இவர் கைபர் பக்துன்க்வா சட்டமன்ற உறுப்பினராக இருந்த காலத்தில், சட்டம் மற்றும் பாராளுமன்ற விவகாரங்களுக்கான கைபர் பக்துன்க்வா சட்டமன்றத்தின் நாடாளுமன்ற செயலாளராக பணியாற்றினார். மார்ச் 2018-ல், கான் 2018 பேரவை தேர்தலில் குதிரை பேரம் செய்ததாகக் குற்றம் சாட்டப்பட்டார். இதையடுத்து, இம்ரான் கான் இவரைக் கட்சியிலிருந்து நீக்குவதாக அறிவித்து, இவரது நிலைப்பாட்டை விளக்குமாறு கடிதம் அனுப்பினார். இதனைத் தொடர்ந்து கான், ஏப்ரல் 2018-ல், பாக்கித்தான் தெஹரீக்-எ-இன்சாஃப்விலிருந்து விலகி பாகிஸ்தான் மக்கள் கட்சியில் சேர்ந்தார்.
# அப்சரா ரெட்டி


**அப்சரா ரெட்டி**, (பிறப்பு அஜய் ரெட்டி)  இந்தியாவின் தமிழ்நாட்டைச் சேர்ந்த திருநங்கை அரசியல்வாதியும்  பத்திரிகையாளரும் சமூக ஆர்வலருமாவார். 2016 ஆம் ஆண்டு முன்னாள் முதல்வர் ஜெ. ஜெயலலிதாவால் அனைத்திந்திய அண்ணா திராவிட முன்னேற்றக் கழகத்தின் தேசிய செய்தித் தொடர்பாளராக நியமிக்கப்பட்ட இவர் ,  8 ஜனவரி 2018 அன்று, இந்திய தேசிய காங்கிரஸில் சேர்ந்து, மகிளா காங்கிரஸின் முதல் திருநங்கை பொதுச்செயலாளர் பெருமையைப் பெற்றுள்ளார், மீண்டும் அதிமுகவுக்குத் திரும்பி, 2021 ஆம் ஆண்டில் நடைபெற்ற தமிழக மாநிலத் தேர்தலில் அதன் நட்சத்திரப் பிரச்சாரகராக மாநிலம் முழுவதும் பிரச்சாரம் செய்துள்ளார்.  

## ஆரம்ப வாழ்க்கை மற்றும் கல்வி
அப்சரா, மோனாஷ் பல்கலைக்கழகத்தில் பத்திரிக்கையியலில் இளங்கலை பட்டமும், லண்டனில் உள்ள லண்டன் நகரப் பல்கலைக்கழகத்தில் வளர்ச்சி பொருளாதாரத்தில் சிறப்பு கவனம் செலுத்தி ஒளிபரப்பில் முதுகலை பட்டமும் பெற்றுள்ளார். மோனாஷ் பல்கலைக்கழகத்தில் படிக்கும் காலகட்டத்தில் வெளிநாட்டு மாணவர் சேவையின் தலைவராக இருந்துள்ளார்.  

## தொழில் வாழ்க்கை
அப்சரா, *பிபிசி உலக சேவை*, *தி இந்து*, லண்டனில் உள்ள *காமன்வெல்த் செயலகம்*, *நியூ இந்தியன் எக்ஸ்பிரஸ்* மற்றும் *டெக்கான் குரோனிக்கிள்* ஆகிய நிறுவனங்களில் பத்திரிகையாளராக பணியாற்றியுள்ளார். நுகர்வோர், அரசியல், பிரபலங்களின் வாழ்க்கை முறை மற்றும் கல்வி உள்ளிட்ட தலைப்புகளில் பல்வேறு கட்டுரைப் பத்திகளை எழுதியுள்ளார். அவர் அமிதாப் பச்சன், ஐஸ்வர்யா ராய், முன்னாள் ஆஸ்திரேலிய பிரதமர் ஜான் ஹோவர்ட், F1 ரேசர் மைக்கேல் ஷூமேக்கர், ஏஆர் ரஹ்மான் மற்றும்ஆங்கில திரைப்பட உச்ச நட்சத்திரமான நிக்கோலஸ் கேஜ் ஆகியோரை பேட்டி கண்டு வெளியிட்டுள்ளார். இலங்கை, இந்தியா மற்றும் இந்தோனேசியாவில் இருந்து சுனாமிபேரலையின் ஆக்ரோஷத்தை நேரடியாக சென்று வெளியிட்டுள்ளார்..  

அப்சரா, தமிழ்நாட்டில் பல்வேறு தொலைக்காட்சி நிகழ்ச்சிகளையும் நடத்தியுள்ளார். மேலும் மெல்போர்னில் உள்ள இந்திய தூதரகத்தில் துணைத் தூதரக ஜெனரல் டாக்டர் டி.ஜே. ராவின் ஊடக ஆலோசகராகவும் பணியாற்றியுள்ளார்.  

UNICEF உடன் இணைந்து தமிழ்நாடு முழுவதும் சுகாதார பிரச்சாரத்தையும் அப்சரா சிறிதுகாலம் மேற்கொண்டுள்ளார். மாட்ரிட்டில் நடந்த ஐரோப்பிய நாடாளுமன்ற அமர்வு, உலகப் பெருமை உச்சி மாநாடு, UNICEF மற்றும் கோல்ட்மேன் சாக்ஸ், நாஸ்காம் இந்தியா போன்ற உயர்மட்ட நிறுவனங்கள் மற்றும் பிரின்ஸ்டன் பல்கலைக்கழகம் உள்ளிட்ட பல்வேறு உயர்மட்ட மேடைகளிலும் கலந்துகொண்டு பேசியுள்ளார்.  

2013 ஆம் ஆண்டு தொடங்கி, தந்தி டிவியில் ஒளிபரப்பான நட்புடன் அப்சரா என்ற தமிழ் நிகழ்ச்சியை தொகுத்து வழங்கியுள்ளார்.  

### அரசியல்
மே 2016 இல், அவர் அனைத்திந்திய அண்ணா திராவிட முன்னேற்றக் கழகத்தில் (அதிமுக) சேர்ந்துள்ளார். முன்னதாக, அவர் பிப்ரவரி 2016 ஆண்டில் பாரதிய ஜனதா கட்சியில் இணைந்துள்ளார். ஜனவரி 2019 ஆண்டில், ராகுல் காந்தியால் அகில இந்திய மகிளா காங்கிரஸின் தேசிய பொதுச் செயலாளராக நியமிக்கப்பட்டுள்ளார். நவம்பர் 2020 இல், தமிழ்நாடு சட்டமன்றத் தேர்தல், 2021 க்கு முன்னதாக அவர் மீண்டும் அதிமுகவில் இணைந்து அதன் நட்சத்திரப் பிரச்சாரகராக மாநிலம் முழுவதும் பிரச்சாரம் செய்துள்ளார்
# கிசுபோரன்


**கிசுபோரான்** (Gisuboran) அல்லது **முடி வெட்டுதல்** என்பது ஈரானிய கலாச்சாரத்தில் துக்க சடங்குகளில் ஒன்றாகும். இந்த சடங்கு துக்கத்திற்கு ஒரு சோகமான உணர்ச்சி நிலையை அளிக்கிறது. 2022 இல் ஈரானில் உள்ள பெண்கள் மட்டுமல்லாமல், அதற்குப்பின்னர் சர்வதேச அளவில் நடைபெற்ற கூட்டங்களில் கலந்து கொண்ட பெண்கள், ஈரானில் பெண்களுக்கு நடத்தப்படும் சிகிச்சைக்கு எதிரான எதிர்ப்பாக முடி வெட்டுவதைப் பயன்படுத்தினர். பிபிசி பட்டியல் 2022 இல் அவர்களின் 100 பெண்களில் ஒருவராக அறியப்படாத ஒரு பெண் தனது தலைமுடியை வெட்டினார் என்று கருத்து தெரிவித்துள்ளது.  

## பாரசீக இலக்கியத்தில்
ஃபெர்டோவ்சி எழுதிய ஷானாமேயில், ஃபிராங்கிஸ் தனது கணவரின் அநியாய மரணத்தின் காரணமாக தனது தலைமுடியை வெட்டினார் என்றும் அது சியாவாஷ் என்று பெயரிடப்பட்டது என்கிற குறிப்பு உள்ளது.  

இந்த சடங்கு ஹபீஸ், ககானி மற்றும் சல்மான் சவாஜி ஆகியோரின் பாடல்களிலும் பிரதிபலிக்கிறது.  

சிமின் தனேஷ்வர் போன்ற நவீன எழுத்தாளர்கள் இந்த சடங்கை தங்கள் உருவகங்களில் பயன்படுத்தியுள்ளனர். "கிசு மரம்" (முடி மரம்) என்று பெயரிடப்பட்ட ஒரு மரத்தைப் பற்றி சிமின் சவுஷூனில் எழுதுகிறார். மேலும், அதில் பெண்கள் தங்கள் வெட்டப்பட்ட முடியைத் தொங்கவிடுவார்கள் என்று குறிப்பிட்டுள்ளார்.  

## ஈரானிய இனங்களின் கலாச்சாரத்தில்
இந்த சடங்கு பக்தியரி மக்களின் கலாச்சாரத்தில் நடைமுறையில் உள்ளது. பக்தியரி பெண்கள் தங்கள் பெரியவர்களின் துக்க நிகழ்ச்சியின் போது தங்கள் தலைமுடியை வெட்டுகிறார்கள். அவர்கள் இறந்தவர்களை அடக்கம் செய்ய கல்லறைக்குச் செல்லும் வழியில் தங்கள் தலைமுடியை மிதிப்பார்கள். பக்தியரி மக்கள் இந்த சடங்கை "பால் போருன்" என்று அழைக்கிறார்கள். "பால்" என்றால் "நீண்ட முடி" மற்றும் "போருன்" என்றால் "வெட்டுதல்"என்றும் பாரசீக மொழியில் பொருள் சொல்லப்படுகிறது. இந்த விழாவை நிகழ்த்தும்போது குறிப்பாக அவர்கள் சொல்லும் கவிதைகளும் உள்ளன.  

ஈரானின் குர்துகள் மற்றும் அவர்களுக்கு நெருக்கமான ஈரானிய லார்ஸ்கள் இந்த சடங்கை "சாமர்" என்ற பெயரில் அறிவார்கள். இறந்த உடல் ஒரு கூடாரத்தில் வைக்கப்பட்டு, ஒரு குதிரை அலங்கரிக்கப்பட்டு, இறந்தவரின் உறவினர்களில் ஒருவருக்கு கூடாரத்தை நோக்கி செல்ல அதன் கடிவாளம் கொடுக்கப்படுகிறது. குதிரை கூடாரத்தை நெருங்கியதும், மக்கள் அழத் தொடங்குகிறார்கள், அவர்கள் "சாமரியோனே" என்ற இசைக்கருவியுடன் சோகமான பாடலை வாசிப்பார்கள், உடனே, அங்கிருக்கும் பெண்கள் தங்கள் முடிகளை வெட்டுகிறார்கள். இந்த சடங்குகள் சியாவாஷின் மரணத்தின் கதையில் ஷானாமேயில் செய்யப்பட்டதைப் போன்றது. இந்த சடங்கில் "முடிகளைவெட்டும்" செயல் "கோல்" என்றும் அழைக்கப்படுகிறது.  

## மஹ்சா அமினிக்கு கிசுபோரன்
2022 ஆம் ஆண்டு ஈரானின் நாடு தழுவிய போராட்டங்களின் போது, அறநெறிப் காவற்படையினரால் கைது செய்யப்பட்ட மஹ்சா அமினியின் மரணத்திற்கு எதிர்ப்புத் தெரிவிக்கும் வகையில், பல ஈரானியப் பெண்கள் அடையாளச் சைகையில் தங்கள் தலைமுடியை வெட்டினர். சில ஆண்களும் பெண்களுக்கு ஆதரவாக அவ்வாறு செய்தனர்.  

### சர்வதேச எதிர்வினை
'டிக் டாக்' மற்றும் பிற தளங்களின் பயனர்கள் ஈரானியர்களுக்கு அனுதாபம் காட்ட இந்த சடங்கைச் செய்தனர்.  

பிபிசி பட்டியல் 2022 இல், அவர்களின் 100 பெண்களில் ஒருவராக அறியப்படாத ஒரு பெண் தனது தலைமுடியை வெட்டினார் என்று கருத்து தெரிவித்துள்ளது.
# மதுமிதா எச்


**மதுமிதா எச்** (*Madhumitha Hirannaiah*), இந்தியாவின் கருநாடக மாநிலத்தைச் சேர்ந்த தொலைக்காட்சி திரைப்பட நடிகையாவார்.  தமிழ், தெலுங்கு மற்றும் கன்னட மொழி தொலைக்காட்சி நிகழ்ச்சிகளில் நடித்துவரும் இவர்,  2018 ஆம் ஆண்டு  வெளியான, கன்னட புராணத் தொலைக்காட்சி தொடரான ஜெய் ஹனுமான் என்பதில் லட்சுமி தேவியாக நடித்ததன் மூலம் அறிமுகமாகியுள்ளார். இவர் கன்னட புராணத் தொடரில் அறிமுகமானார்.  

## தொழில்
கர்நாடகாவின் பெங்களூரில் பிறந்த மதுமிதா, மவுண்ட் கார்மல் கல்லூரியில் பட்டம் பெற்றுள்ளார். ஸ்டார் சுவர்ணா என்ற கன்னட தொலைக்காட்சியில் வெளியான, கன்னட நிகழ்ச்சியான *புட்மல்லி* என்பதன் மூலம் தனது நடிப்பு வாழ்க்கையைத் தொடங்கியுள்ள இவர், பின்னர் *ஷானி* என்ற புராண தொலைக்காட்சி தொடரில் நீலிமாவாக நடித்துள்ளார். மேலும், அவர் 2018 இல் ஸ்டார் மாவில் ஒளிபரப்பான *மனசுனா மனசை* என்ற தொடரின் மூலம் தெலுங்கு திரையுலகிலும் அறிமுகமாகியுள்ளார். இந்த இரண்டு நிகழ்ச்சிகளும் பொழுதுபோக்கு வணிகத்தில் ஒரு முக்கிய இடத்தைப் பிடிக்க இவருக்கு பெரிதும் உதவியுள்ளது. இருப்பினும், 2019 ஆம் ஆண்டில் ஜீ தமிழின் பெரிய செலவுத் தொடரான **பிரியாத வரம் வேண்டும்** என்ற தொலைக்காட்சித் தொடரில் திருப்புமுனைப் பாத்திரத்தைப் பெற்று அறிமுகமானார். பின்னர் அவர் தெலுங்கு தொலைக்காட்சிக்கு திரும்பி, சரஸ்வதியாக நடித்த கோடலு சீரியலில் தோன்றினார். 2022 ஆம் ஆண்டில், தமிழின் பிரபல தொலைக்காட்சி தொடரான *எதிர்நீச்சல்* என்பதில் கதாநாயகியாக நடித்ததன் மூலம் எல்லாரின் வரவேற்பையும் பெற்றுள்ளார்.  

பெரும்பாலும் புராண தொலைக்காட்சி தொடர்களில் நடித்துள்ள இவர்,  தற்போது, தெலுங்கு மற்றும் தமிழ் ஆகிய இரண்டு நிகழ்ச்சிகளிலும் கவனம் செலுத்துவதற்காக சென்னை மற்றும் ஹைதராபாத் இடையே பயணம் செய்து வருகிறார்.  

## தொலைக்காட்சி
**தொலைக்காட்சித் தொடர்கள்**

| 2018-2019 | *ஜெய் ஹனும்* | லட்சுமி | கன்னடம் | உதயா டி.வி |  |
| --- | --- | --- | --- | --- | --- |
| 2018-2020 | *மனசுனா மனசை* | பவித்ரா | தெலுங்கு | ஜீ தெலுங்கு |  |
| 2019-2020 | *பிரியாத வரம் வேண்டும்* | துர்கா / அமராவதி | தமிழ் | ஜீ தமிழ் |  |
| 2019-2022 | *எண்.1 கோடலு* | சரஸ்வதி | தெலுங்கு | ஜீ தெலுங்கு |  |
| 2022-2024 | *எதிர்நீச்சல்* | ஜனனி சக்திவேல் | தமிழ் | சன் டி.வி |  |
| 2025 - தற்போது | *அய்யனார் துணை* | நிலா | தமிழ் | விஜய் தொலைக்காட்சி | } |
# சிரிஷா பண்ட்லா


**சிரிஷா பண்ட்லா** ( c. 1988) (Sirisha Bandla) ஒரு இந்திய-அமெரிக்க விமானப் பொறியாளர் ஆவார். இவர் விர்ஜின் கேலக்டிக் அரசாங்க விவகாரங்கள் மற்றும் ஆராய்ச்சி நடவடிக்கைகளின் துணைத் தலைவராக உள்ளார். மேலும், இவர் விர்ஜின் கேலக்டிக் யூனிட்டி 22 மிஷனில் பறந்தார், இதனால் இவர், இந்தியாவில் பிறந்த இரண்டாவது பெண் விண்வெளிக்குச் சென்றது மற்றும் ராகேஷ் சர்மா, கல்பனா சாவ்லா மற்றும் சுனிதா வில்லியம்ஸ் ஆகியோருக்குப் பிறகு விண்வெளிக் கோட்டைக் கடந்த நான்காவது இந்திய வம்சாவளியைச் சேர்ந்த பெண்மணி என்ற பெருமையைப் பெற்றார்.  

## ஆரம்ப வாழ்க்கை மற்றும் கல்வி
சிரிஷா பண்ட்லா இந்தியாவின் ஆந்திரப் பிரதேசத்தின் குண்டூர் மாவட்டத்தில் தெலுங்கு பேசும் இந்துக் குடும்பத்தில் பிறந்தார். இவர் பிறந்த பிறகு, பண்ட்லாவின் குடும்பம் குண்டூரில் உள்ள தெனாலிக்கு குடிபெயர்ந்தது. ஐந்து வயது வரை, பண்ட்லா தனது நேரத்தை ஹைதராபாத்தில் உள்ள தனது தாத்தாவின் வீட்டிற்கும் தெனாலியில் உள்ள தனது பாட்டியின் வீட்டிற்கும் பிரித்துக் கொண்டார். பண்ட்லா பின்னர் தனது பெற்றோருடன் அமெரிக்காவின் ஹூஸ்டனுக்கு குடிபெயர்ந்தார்.  

பண்ட்லா பர்டூ பல்கலைக்கழகத்தில் ஏரோநாட்டிக்கல் இன்ஜினியரிங் பிரிவில் இளங்கலைப் பட்டம் பெற்றார். மேலும், இவர், ஜார்ஜ் வாஷிங்டன் பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார்.  

## தொழில்
பண்ட்லா நாசா விண்வெளி வீரராக வேண்டும் என்று விரும்பினார். ஆனால் இவரது கண்பார்வை காரணமாக மருத்துவ காரணங்களால் விலக்கப்பட்டார். இவர் முன்பு வணிக விண்வெளிப் பயணக் கூட்டமைப்பிற்காக மேத்யூ இசகோவிட்ஸுடன் விண்வெளிப் பொறியாளராகப் பணியாற்றினார். பின்னர் அவரது நினைவாக மேத்யூ இசகோவிட்ஸ் பெல்லோஷிப்பை இவர் இணைந்து நிறுவினார்.  

பண்ட்லா 2015 இல் விர்ஜின் கேலக்டிக் நிறுவனத்தில் சேர்ந்தார், அங்கு இவர் அரசாங்க விவகாரங்களின் துணைத் தலைவராக பணியாற்றினார். ஞாயிற்றுக்கிழமை, ஜூலை11, 2021 அன்று சர் ரிச்சர்ட் பிரான்சன், டேவ் மேக்கே, மைக்கேல் மசூசி, பெத் மோசஸ், கொலின் பென்னட் ஆகியோருடன் விர்ஜின் கேலக்டிக் யூனிட்டி 22 சோதனை விமானத்தில் பண்ட்லா பறந்தார். ராக்கெட் விமானம் பூமிக்கு மேலே பறந்தது. இதன் மூலம் குழுவினர் ஃபெடரல் ஏவியேஷன் நிர்வாகத்தின் (FAA) வணிக விண்வெளி வீரர்களாக தகுதி பெறுகின்றனர். விமான பயணத்தின் போது, புளோரிடா பல்கலைக்கழகத்தில் இருந்து புவியீர்ப்பு மாற்றத்திற்கு தாவரங்கள் எவ்வாறு எதிர்வினையாற்றுகின்றன என்பதை ஆராய பண்ட்லா ஒரு பரிசோதனையை மேற்கொண்டார். இவரது விமானப் பயணம் பற்றி, பண்ட்லாவின் தாத்தா டாக்டர் பண்ட்லா ராகய்யா கூறினார்: “சிறு வயதிலிருந்தே, வானம், சந்திரன் மற்றும் நட்சத்திரங்களை ஆராய்வதில் இவருக்கு இந்த லட்சியம் இருந்தது. சிரிஷா தனது கண்களை விண்வெளியில் வைத்துள்ளார், மேலும் இவர் தனது கனவை நனவாக்கத் தயாராக இருப்பதில் எனக்கு ஒன்றும் ஆச்சரியமில்லை." அவரது விண்வெளிப் பயணத்தின் போது, அவர், பூமியின் மேற்பரப்பில் இருந்து 89.9 கி.மீ உயரத்தை எட்டினார். இருப்பினும், அவர் விமானக் குழுவில் உறுப்பினராக இல்லாததால் (VF-01 ஒரு தானியங்கி ஏவுதல் என்பதால்), அவர் ஃபெடரல் ஏவியேஷன் ஆணையத்தால் ஒரு விண்வெளி சுற்றுலாப் பயணியாக வகைப்படுத்தப்பட்டார்.  

டிசம்பர் 2022 இல் பிபிசியின் 100 பெண்களில் ஒருவராக இவர் கௌரவிக்கப்பட்டார்
# இந்து குழந்தைகள் மற்றும் பாதுகாவலர் சட்டம், 1956



**இந்து சிறார்கள் மற்றும் பாதுகாவலர் சட்டம், 1956** இல் இந்து சமயச் சட்டங்களின் ஒரு பகுதியாக இந்திய நாடாளுமன்றத்தில் 1956ஆம் ஆண்டில் இயற்றப்பட்டது. பிற இந்து சமயச் சட்டங்கள் இந்திய இந்து திருமணங்கள் சட்டம் 1955,  
இந்து வாரிசுரிமைச் சட்டம், 1956 மற்றும் இந்து தத்தெடுப்பு மற்றும் பராமரிப்புச் சட்டம், 1956 ஆகும்.  
இச்சட்டம் சிறார்களுக்கு 18 வயது நிரம்பும் வரை சிறார்களையும், அவர்தம் சொத்துக்களையும் மற்றும் உரிமைகளையும் பராமரிக்கும் பாதுகாவலர் குறித்து விளக்குகிறது.  

## அறிமுகம்
இந்தச் சட்டம் 1956 ஆம் ஆண்டில் ஜவகர்லால் நேரு தலைமையிலான இந்திய அரசால் இந்து குழந்தைகள் மற்றும் பாதுகாவலர் சட்டம், இந்திய இந்துக்களின் தனிப்பட்ட சட்டத்தின்படி சிறார்களைப் பற்றிய கொள்கைகளை வரையறுக்கிறது.  

## முக்கியமான வரையறைகள்
சிறார் குழந்தைகள் என்பவர்கள் 18 வயதுக்கு உட்பட்டவர். ஒரு பாதுகாவலர் என்பவர் 18 வயதிற்குட்பட்ட குழந்தையின் சொத்தையும், குழந்தையையும் பராமரிப்பர் ஆவர். பாதுகாவலர்களின் வகைகள் பின்வருமாறு: ஒரு இயற்கை பாதுகாவலர்; தாய் அல்லது தந்தையால் தேர்ந்தெடுக்கப்பட்ட பாதுகாவலர் மற்றும் நீதிமன்றத்தால் நியமிக்கப்பட்ட பாதுகாவலர்.  

## செயல்முறை
இந்த சட்டம் அனைத்து இந்துக்கள், சீக்கியர்கள், சமணர்கள் மற்றும் பௌத்தர்களுக்கும் பொருந்தும். மேலும் இச்சட்டத்தில் லிங்காயதம், பிரம்ம சமாஜம் மற்றும் ஆரிய சமாஜத்தைப் பின்பற்றுபவர்களும் அடங்குவர். இறுதியாக இசுலாம், கிறிஸ்தவம், பார்சி அல்லது யூதர்கள் அல்லாதவர்கள் இந்தச் சட்டத்தின் மூலம் ஆளப்படுவார்கள்.  

மேலே குறிப்பிட்டுள்ள நிபந்தனைகளை பூர்த்தி செய்யும் ஒரு பெற்றோரையாவது கொண்ட சட்டப்பூர்வ மற்றும் முறைகேடான சிறார்களும் இந்தச் சட்டத்தின் அதிகார வரம்பிற்கு உட்பட்டவர்கள். அதே சமயம் தாய் இரண்டாம் நிலை பாதுகாவலர் ஆவார். இருப்பினும் ஐந்து வயதுக்குட்பட்ட அனைத்து குழந்தைகளுக்கும் தாய் தான் சாதாரணமாக பாதுகாவலர். முறைகேடாக பிறந்த குழந்தைகளுக்கு, தாய் முதன்மை பாதுகாவலர். தந்தை இரண்டாம் நிலை பாதுகாவலர். திருமணமான ஒரு மைனர் பெண்ணின் கணவர் அவளுடைய பாதுகாவலராக மாறுகிறார். வளர்ப்பு மகனுக்கு, வளர்ப்புத் தந்தை முதன்மை பாதுகாவலர், பின்னர் வளர்ப்புத் தாய்.  

ஒரு பெற்றோர் இந்துவாக இருப்பதை நிறுத்தினால் அல்லது சமயத்தைத் துறந்தால் அல்லது துறவியாகவோ மாறினால், அந்த பெற்றோர் தனது பாதுகாவலர் உரிமைகளை இழப்பார்கள்.  

## இயற்கை பாதுகாவலர்களின் திறன்கள்
இயற்கை பாதுகாவலர்கள் மைனர் குழந்தைகள் மற்றும் அவரது சொத்துக்களைப் பாதுகாக்கும் மற்றும் நன்மை பயக்கும் நடவடிக்கைகளை எடுக்கலாம். இருப்பினும், மைனருக்கான தனிப்பட்ட ஒப்பந்தங்களில் பாதுகாவலர் கையெழுத்திட முடியாது. பாதுகாவலர் சிறுவனின் அசையாச் சொத்தின் எந்தப் பகுதியையும் விற்கவோ, அடமானம் வைக்கவோ அல்லது கொடுக்கவோ, இந்தச் சொத்தை ஐந்து ஆண்டுகளுக்கு மேல் குத்தகைக்கு விடவோ அல்லது குழந்தைக்கு பதினெட்டு வயதுக்குப் பிறகு சொத்தை ஒரு வருடத்திற்கு மேல் குத்தகைக்கு விடவோ முடியாது.  

## சிறார்களும் சொத்துக்களும்
ஒரு குழந்தையின் சொத்தின் பாதுகாவலராக மற்றொரு குழந்தை செயல்பட முடியாது. கூட்டுக் குடும்பச் சொத்தில் ஏற்கனவே அந்தக் குடும்பத்தில் உள்ள வயது வந்தோரால் கட்டுப்படுத்தப்படும் ஒரு குழந்தைக்கு ஒரு பாதுகாவலரை நியமிக்க முடியாது.  

## சிறார் நலன்
பாதுகாவலரை நியமிப்பதில் குழந்தையின் நலன் முதன்மையாகக் கருதப்படும்.  
## இதனையும் காண்க
- இந்திய இந்து திருமணங்கள் சட்டம் 1955
- இந்து வாரிசுரிமைச் சட்டம், 1956
- இந்து வாரிசுரிமை (திருத்தம்) சட்டம், 2005
- இந்து தத்தெடுப்பு மற்றும் பராமரிப்புச் சட்டம், 1956
- தாயபாகம்
# ரஸியா பட்


**ரஸியா பட்** (* Razia Butt* ) பாக்கித்தானைச் சேர்ந்த உருது புதின ஆசிரியரும், நாடக ஆசிரியரும் ஆவார். 1960கள் மற்றும் 1970களில் பிரபலமான புனைகதை எழுத்தாளர்களில் ஒருவரான இவர், வீட்டு வாசகர்களிடையே தனது பிரபலத்தின் காரணமாக ஆங்கில எழுத்தாளர் பார்பரா கார்ட்லேண்டுடன் அடிக்கடி ஒப்பிடப்படுகிறார்.  

இவரது சில படைப்புகள் *பானோ* உட்பட தொலைக்காட்சி தொடர்களாகவும், திரைப்படங்களாகவும் மாற்றப்பட்டுள்ளன.  

## பின்னணி
ரஸியா நியாஸ் 19 மே 1924 இல் வசிராபாத்தில் பிறந்தார் தனது குழந்தைப் பருவத்தின் பெரும்பகுதியை பெசாவரில் கழித்தார்.  

## தொழில்
இவர் 1940 ஆம் ஆண்டில் தனது பதின்ம வயதில் இருந்தபோது ஒரு இலக்கிய இதழில் முதலில் எழுத ஆரம்பித்தார். பின்னர் தனது முதல் வெளியிடப்பட்ட கதையான *நைலா* என்ற புதினத்தை உருவாக்கினார். இவர் வானொலி நாடகங்களையும் எழுதினார். *நைலா*, *சைக்கா* போன்ற திரைப்படங்களும், *சைக்கா* மற்றும் *தஸ்தான்* போன்ற தொலைக்காட்சித் தொடர்களும் இவரது புதினங்களை அடிப்படையாகக் கொண்டவை.  

1946 இல் திருமணம் செய்துகொண்ட ரசியா பட், சில வருட இடைவெளிக்குப் பிறகு 1950களில் மீண்டும் எழுதத் தொடங்கினார். 51 புதினங்கள் மற்றும் 350 சிறுகதைகளை எழுதியுள்ளார்.  

*பிச்ரே லாம்ஹே* என்ற சுயசரிதையையும் எழுதினார்.  

## இறப்பு
நீண்டகால நோயால் பாதிக்கட்டிருந்த ரஸியா பட் லாகூரில் 4 அக்டோபர் 2012 அன்று இறந்தார்.
# ஸ்ரீலீலா



**ஸ்ரீலீலா** (*Sreeleela*; பிறப்பு: சூன் 14, 2001) என்பவர் இந்திய வம்சாவளியைச் சேர்ந்த ஒரு அமெரிக்க நடிகை ஆவார். இவர் முக்கியமாக கன்னடம், தெலுங்கு திரைப்படங்களில் தோன்றுகிறார். இவர் 2019 இல் 'கிஸ்' என்கிற கன்னடமொழி திரைப்படத்தின் மூலம் அறிமுகமானார், சிறந்த பெண் நடிகைக்கான விருதை தென்னிந்திய சர்வதேச திரைப்பட விருதுகளில் வென்றார். இவர் 2021 இல் *பெல்லி சாண்டாடி* என்ற தெலுங்குத் திரைப்படத்தின் மூலம் தெலுங்கு திரைத்துறையில் அறிமுகமானார். 2022 ஆம் ஆண்டு வெளிவந்த அதிரடி நகைச்சுவைத் திரைப்படமான "தமகா" திரைப்படத்திலும் நடித்துள்ளார். 2023, 2024 ஆகிய ஆண்டுகளில் சுகந்தா, ஆதிகேசவா, எக்ஸ்ட்ரா ஆர்டினரி மேன் மற்றும் குண்டூர் காரம் ஆகிய திரைப்படங்களில் நடித்துள்ளார்.  

## தனிப்பட்ட வாழ்க்கை
ஸ்ரீ லீலா சூன் 14, 2001 அன்று இவரது தாயார் ஸ்வர்ணலதா, பெங்களூரில் மகளிர் மருத்துவ நிபுணர் ஆவார். ஸ்வர்ணலதா தொழிலதிபர் சூரபனேனி சுபாகர ராவை மணந்தார். இவர்கள் இருவரும் பிரிந்த பிறகு ஸ்வர்ணலதாவுக்கு ஸ்ரீலீலா பிறந்தார்.  

லீலா சிறுவயதிலேயே பரதநாட்டிய நடனப் பயிற்சியைத் தொடங்கினார். இவர் ஒரு மருத்துவராக ஆசைப்படுகிறார்.  

பிப்ரவரி 2022 இல், லீலா இரண்டு ஊனமுற்ற குழந்தைகளைத் தத்தெடுத்தார்.  

## தொழில்
இயக்குநர் ஏ.பி. அர்ஜுன், ஒளிப்பதிவாளர் புவன் கவுடாவால் எடுக்கப்பட்ட லீலாவின் படங்களை சமூக ஊடகங்களில் பார்த்து, 2019 ஆம் ஆண்டு வெளியான *கிஸ்* திரைப்படத்தில் இவரை நடிக்க வைத்தார். தெலுங்குத் திரைப்படத்துறையில் தொடர்புகள் இருந்தும், பெங்களூரில் வளர்ந்ததால் கன்னட மொழிப் திரைப்படங்களில் தனது வாழ்க்கையைத் தொடங்கத் தேர்ந்தெடுத்ததாக இந்த நடிகை கூறியுள்ளார்.  

*கிஸ்* படத்தின் படப்பிடிப்பு 2017 இல் தொடங்கியது, லீலா தனது பல்கலைக்கழகத்திற்கு முந்தைய படிப்பின் முதல் ஆண்டில் இருந்தார். இப்படம் 2019 இல் வெளியாகி பாக்ஸ் ஆபிஸில் வெற்றி பெற்றது. *தி நியூ இந்தியன் எக்ஸ்பிரஸின்* நிருபரான ஏ. சாரதா என்பவர், லீலா தன்னம்பிக்கையுடன் அறிமுகமானார், "ஸ்ரீலீலா ஸ்டைலாகத் தெரிகிறார் மற்றும் சமமான கவனத்தைப் பெறுகிறார்" என்று எழுதினார். *டைம்ஸ் ஆஃப் இந்தியாவின்* விமர்சகர் வினய் லோகேஷ், லீலா தனது பாத்திரத்தில் பிரகாசித்ததாகக் கூறி தன் உணர்வை எதிரொலித்தார். ஒரு மாதம் கழித்து, ஸ்ரீமுரளிக்கு ஜோடியாக அவரது இரண்டாவது படமான *பாரதே* வெளியானது. *தி நியூஸ் மினிட்டிற்காக* தனது நடிப்பை மதிப்பாய்வு செய்து அரவிந்த் ஸ்வேதா எழுதினார்: அதில், "லீலா நன்றாக தன் நடிப்புத் திறனை திரையில் வெளிப்படுத்துகிறார். முன்னிலையில் உள்ள ஸ்ரீ முரளியுடன் சேர்ந்து நடிக்கும்போது தனக்கென இருக்கும் கதாபாத்திரத்தில் தனித்து நிற்கிறாள்." என்று குறிப்பிட்டுள்ளார். *தி நியூ இந்தியன் எக்ஸ்பிரஸின்* சாரதா, "இது ஸ்ரீலீலாவின் இரண்டாவது படம், மேலும் அவர் கேமரா முன் இருப்பது வசதியாக இருப்பது போல் தெரிகிறது, மேலும், அவர் ஏற்று நடிக்கும் கதாபாத்திரம் கோருவதை வழங்குகிறது." என்று தெரிவித்துள்ளார்.  

## திரைப்படவியல்

### நடித்த திரைப்படங்கள்
| 2019 | *கிஸ்* | நந்தினி | கன்னடம் |
| --- | --- | --- | --- |
| பாரதே | ராதா |  |  |
| 2021 | பெல்லி சண்டாடி | கொண்டவீதி சகசுரம் | தெலுங்கு |
| 2022 | *பை டூ லவ்* | லீலா | கன்னடம் |
| ஜேம்ஸ் |  |  |  |
| தமாகா | பிரணவி ரெட்டி | தெலுங்கு |  |
| 2023 | ஸ்கந்தா | ஸ்ரீலீலா ரெட்டி |  |
| பகவந்த் கேசரி | விஜயலட்சுமி |  |  |
| ஆதிகேசவா | சித்ரா |  |  |
| எக்ஸ்ட்ரா ஆர்டினரி மேன் | லிகிதா |  |  |
| 2024 | குண்டூர் காரம் | அமுக்தா "அம்மு" மால்யதா | } |
# ஷாபானோ பில்கிராமி

**ஷாபானோ பில்கிராமி** ( Shahbano Bilgrami) பாக்கித்தானைச் சேர்ந்த ஒரு எழுத்தாளரும், ஆசிரியரும், கவிஞரும் புத்தகம்/திரைப்பட விமர்சகரும் ஆவார்.  

பாக்கித்தானின் இராவல்பிண்டியில் பிறந்தாலும், ஷாபானோ தனது ஆரம்பகால வாழ்க்கையை கனடாவின் கியூபெக்கில் உள்ள மொண்ட்ரியாலில் கழித்தார். இலக்கியத்தின் மீதான இவரது ஆர்வத்தின் காரணமாக, உயர்நிலைப் பள்ளி முழுவதும் கட்டுரை மற்றும் படைப்பாற்றல்-எழுத்து போட்டிகளில் பல்வேறு பரிசுகள் இவருக்கு வழங்கப்பட்டன. 1991 ஆம் ஆண்டில்,இவரும் இவரது குடும்பத்தினரும் தங்களது சொந்த நாட்டிற்கு திரும்பிச் சென்றனர். அங்கு இவர் தனது கல்வியை முடித்தார். பின்னர் லண்டன் கிங்ஸ் கல்லூரியில் ஆங்கிலத்தில் இளங்கலை இளநிலைப் பட்டம் மற்றும் இருபதாம் நூற்றாண்டு இலக்கியத்தில் முதுகலைப் பட்டம் பெற லண்டன் பல்கலைக்கழகத்திற்குச் சென்றார். 2002 முதல் தனது கணவர் மற்றும் இரண்டு மகள்களுடன் மேற்கு வர்ஜீனியாவின் மோர்கன்டவுனில் வசித்து வருகிறார்.  

ஆக்ஸ்போர்டு பல்கலைக்கழக அச்சகத்தின் கராச்சி கிளையில் எட்டு ஆண்டுகள் பணியாற்றிய போது, இவர் கல்விப் பிரிவின் ஆசிரியராகவும் எழுத்தாளராகவும் இருந்தார். அங்கு பணிபுரியும் போது, குழந்தைகளை இலக்காகக் கொண்ட பல பாடப்புத்தகங்களை எழுதி பங்களித்தார்.  

1997 இல், ஆக்ஸ்போர்டு பல்கலைக்கழக அச்சகத்தால் இவரது கவிதைகள் *ஆன் ஆந்தாலஜியில்* வெளியிடப்பட்டது.A book review by Shahbano Bilgrami இது பாக்கித்தான் வம்சாவளி கவிஞர்களால் எழுதப்பட்ட கவிதைகளின் தொகுப்பு. *கனவுகள் இல்லாமல்*, ஷாபானோவின் முதல் முழு நீள புதினம், மான் ஆசிய இலக்கியப் பரிசு 2007க்கான நீண்ட பட்டியலில் இடம் பெற்றுள்ளது.
# மக்புலா மன்சூர்



**மக்புலா மன்சூர்** ( *Mokbula Manzoor* ) அல்லது **மொக்புலா மஞ்சூர்** ( 1938-2020) ஒரு வங்காளதேச எழுத்தாளரும், புதின எழுத்தாளரரும் ஆவார். இவரது இலக்கியப் படைப்புகள் நவீன வங்காளதேச இலக்கியத்தை உருவாக்குவதில் குறிப்பிடத்தக்க பங்கைக் கொண்டிருந்ததாகக் கருதப்படுகிறது. எழுத்தாளர் சையதுர் ரஹ்மான், அக்தருஸ்ஸாமான் இலியாஸ், செலினா ஹொசைன் மற்றும் ஹசன் ஹபிசுர் ரஹ்மான் ஆகியோருடன் இணைந்து நவீன வங்காளதேச இலக்கியத்தில் குறிப்பிடத்தக்க பங்களிப்பாளர்களில் ஒருவராகக் குறிப்பிடுகிறார்.  

மக்புலா மன்சூர், ஆண் ஆதிக்க சமூகத்தில் ஒரு பெண்ணின் கண்ணோட்டத்தில் எழுதுவதில் குறிப்பிடத்தக்கவர். இவரது 1998 புதினமான *காலேர் மந்திரா* அத்தகைய ஒரு உதாரணம். மேலும், 1971 இல் வங்காளதேச விடுதலைப் போரின் போது பெண்கள் மீது நடந்த சுரண்டலைக் குறிப்பிடுகிறது. 1971 இல் நாட்டை உருவாக்க வழிவகுத்த நிகழ்வுகளால் ஈர்க்கப்பட்ட ஒரு சிறந்த வங்காளதேச பெண் எழுத்தாளராக இவர் கருதப்படுகிறார் ஒரு சிறந்த கதைசொல்லியான மக்புலா, வங்காளதேசத்தின் சமூக-அரசியல் வரலாற்றையும், சாதாரண ஆண்கள் மற்றும் பெண்களின் முடிவில்லாத போராட்டத்தையும் திறமையாக சித்தரித்துள்ளார். இவர் தனது எழுத்தை குழந்தைகள் மற்றும் இளம் பருவத்தினருக்கும், வயது வந்தோருக்கான புனைகதைகளுக்கும் அர்ப்பணித்தார். பெங்காலி இலக்கியத்திற்கு இவர் ஆற்றிய பங்களிப்பளுக்காக பல தேசிய விருதுகளைப் பெற்றார்.  

பெங்காலி இலக்கிய பேராசிரியராக, மக்புலா பல தலைமுறை மாணவர்களுக்கு கற்பித்து வருகிறார்.  
## பணிகள்
மக்புலா மஞ்சூர் எப்போதும் வலுவான கலாச்சார பிணைப்பையும் அரசியல் உணர்வையும் பேணி வந்தார். விடுதலைப் போருக்கு முன்னும் பின்னும் தீவிரமாக இருந்தார். இவரது அனுபவங்கள் இவரது பல படைப்புகளில் பிரதிபலிக்கின்றன. குறிப்பாக அவரது புதினமான *காலேர் மொண்டிரா* *(காலத்தின் சிலம்பம்)* வில் இவர் பாக்கித்தானியப் படைகளால் வங்காளதேசப் பெண்கள் மீது இழைக்கப்பட்ட சித்திரவதைகளை ஆவணப்படுத்துகிறார்.  

பிப்ரவரி 1952 இல், தங்கைல் மாவட்டத்தில் ஒரு மாணவராக இருந்தபோது, டாக்காவில் மாணவர்களுடன் ஒற்றுமையாக ஒரு பேரணியில் சேர மக்புலா சக மாணவர்கள் குழுவை ஏற்பாடு செய்தார். காவல்துறையால் துப்பாக்கி சூடு நடத்தப்பட்டு அதில் ஒரு மாணவர் கொல்லப்பட்டார். பங்களாவை நிராகரித்து உருதுவை மாநில மொழியாக்கும் மேற்கு பாக்கித்தான் அரசியல்வாதிகளின் முடிவை எதிர்த்து அந்த மாணவர்கள் போராட்டம் நடத்தினர். மக்புலாவும் சக மாணவர்களும் விடுதியை விட்டு வெளியேறி பேரணியில் சேர்ந்தனர். இந்த கலகச் செயலால் மக்புலாவுக்கு கைது வாரண்ட் பிறப்பிக்கப்பட்டது. மேலும் இவர் பள்ளியில் இருந்து இடைநீக்கம் செய்யப்பட்டார்.  

1971 இல் ஆசிரியராக இருந்தபோது, இவர் வங்காளதேச கொடியை ஏற்றுவதற்குத் தடை விதிக்கப்பட்டது, இது பள்ளியை விட்டு வெளியேறும் முடிவைத் தூண்டியது.
# ஷானாஸ் முன்னி


**ஷானாஸ் முன்னி** ( *Shahnaz Munni*, பிறப்பு 1969) ஒரு வங்காளதேச பத்திரிகையாளரும், கவிஞரும், எழுத்தாளரும் ஆவார். ஜனவரி 2016 முதல், டாக்காவைத் தளமாகக் கொண்ட தொலைக்காட்சி நிறுவனமான *நியூஸ்24* இன் தலைமைச் செய்தி ஆசிரியராக இருந்து வருகிறார். மேலும், குழந்தைகளின் நலனிலும் தனி அக்கறை காட்டுகிறார்.  

## சுயசரிதை
'டாக்காவில் 8 பிப்ரவரி 1969 இல் பிறந்த முன்னி, 1994 இல் தாக்கா பல்கலைக்கழகத்தில் சமூக அறிவியல் படிப்பதற்கு முன்பு டாக்காவின் ஹோலி கிராஸ் கல்லூரியில் பயின்றார். பட்டப்படிப்பு முடிந்ததும், 1999 இல் எகுஷே தொலைக்காட்சியில் ஒரு பத்திரிகையாளராக இவரது வாழ்க்கை தொடங்கியது. பின்னர் 2003 இல் *ஏடிஎன் பங்களா*வில் மூத்த நிருபராக சேர்ந்தார். அதற்கு முன்பு நியூஸ் 24 க்கு சிறப்பு நிருபராக இருந்தார். 2016 இல், மூத்த செய்தி ஆசிரியராக பதவி உயர்வு பெற்றார்.  

## குழந்தைகள் நலன்
முன்னி குழந்தைகள் நலனில் தனி அக்கறை காட்டியுள்ளார். செப்டம்பர் 2006 இல், குழந்தைகளின் உரிமைகள் குறித்த சமூகத்தின் அணுகுமுறையை மேம்படுத்தும் நோக்கில் யுனிசெப்பின் குழந்தை உரிமைகள் கவிதை விழாவில் பங்களித்த 20 சிறந்த கவிஞர்களில் இவரும் ஒருவர். 2009 ஆம் ஆண்டில், மீனா மீடியா விருதுகளில் 18 வயதுக்கு மேற்பட்ட தொலைக்காட்சி இதழியல் பிரிவில், குழந்தைகள் முகர்ந்து பார்க்கும் பசையைப் பற்றி அறிக்கை செய்ததற்காக இரண்டாம் பரிசை வென்றார். ஊடகங்கள் வயது வந்தோருக்கான பார்வையாளர்களை முதன்மையாகக் கொண்டிருப்பதால் தொலைக்காட்சியில் குழந்தைகளிடமிருந்து மறைப்பது கடினம் என்று இவர் கருத்து தெரிவித்தார்: "குழந்தைகளின் நிலைமையை மேம்படுத்த ஊடகங்களுக்கு நிறைய வாய்ப்புகள் உள்ளன. ஆனால் முதலில் நாம் அவர்களின் அணுகுமுறையையும் மனநிலையையும் மாற்ற வேண்டும்' 2013 ஆம் ஆண்டில், தாய்வழி மற்றும் குழந்தை சுகாதார ஒருங்கிணைந்த திட்டத் தூதராக இவர் அம்ஜிரிகஞ்ச் மற்றும் நபிகஞ்ச் உபாசிலாஸ் சமூகங்களுக்குச் சென்று, *சேவ் தி சில்ட்ரன்* திட்டத்திற்காக தான் எழுதி வரும் 50 வெற்றிக் கதைகளுக்கான பின்னணியைச் சேகரித்தார். முன்னி வங்காளதேசத்தில் காசநோய்க்கு எதிரான போராட்டத்திலும் பங்களித்துள்ளார். 2015 விருதுகளுக்கான மூன்று பேர் கொண்ட நடுவர் குழுவில் BRAC க்கு உதவினார்.  

*ஜினர் கொன்னயா* (The Spirit's Daughter), என்ற இவரது முதல் சிறுகதை புத்தகம் 1977இல் வெளியிடப்பட்டது. இந்திய மற்றும் தெற்காசிய மொழிகளில் எழுதும் கவிஞர்களின் படைப்புகள் ஜெர்மன் மொழியில் மொழிபெயர்க்கப்பட்டபோது ஜெர்மன் கவிதைகளுக்கு அறிமுகம் செய்யப்பட்ட கோதே நிறுவனம் நடத்தும் "கவிஞர்களை மொழிபெயர்க்கும் கவிஞர்கள்" திட்டத்தில் முன்னி பங்கேற்றுள்ளார். நவீன ஜெர்மன் கவிஞரான ஹென்ட்ரிக் ஜாக்சனின் கவிதைகளை இவர் மொழிபெயர்த்தபோது இவரது பல பெங்காலி கவிதைகள் ஜெர்மன் மொழியில் மொழிபெயர்க்கப்பட்டன.  

டாக்கா பல்கலைக்கழகத்தின் சமூகவியல் பட்டதாரியாக இருந்த இவர் வங்கதேச எழுத்தாளர் அஸ்பர் ஹுசைனுடன் சேர்ந்து ஆராய்ச்சி மேற்கொண்டார்.
# பஹ்மிதா உசைன்

**முனைவர் பஹ்மிதா உசைன்** (இயற்பெயர் பஹ்மிதா மேமன்) ( *Fahmida Hussain* ) பாக்கித்தானின் நன்கு அறியப்பட்ட எழுத்தாளரும், அறிஞரும், மொழியியலாளரும், அறிவுஜீவியும் ஆவார். இலக்கியம், மொழியியல், பெண் ஆய்வுகள் மற்றும் மானுடவியல் ஆகிய துறைகளில் இவரது பணிகள் இருந்தன. இவர் இலக்கிய விமர்சனம், சிந்தி மொழியின் பல்வேறு அம்சங்கள், ஷா அப்துல் லத்தீஃப் பிட்டாயின் கவிதைகள் மற்றும் பாலினப் பிரச்சினைகள் பற்றிய சிறப்புக் குறிப்புடன், இலக்கிய விமர்சனம், மொழியியல் ஆகிய தலைப்புகளில் பல ஆய்வுக் கட்டுரைகளுடன் 15 க்கும் மேற்பட்ட புத்தகங்களை எழுதியுள்ளார். கடந்த 40 ஆண்டுகளாக பல்வேறு செய்தித்தாள்கள் மற்றும் பத்திரிகைகளில் பத்திகள், கட்டுரைகள் மற்றும் விமர்சனங்களை எழுதி வருகிறார்.  
## சொந்த வாழ்க்கை
பாக்கித்தானின் ஐதராபாத் சிந்து மாவட்டத்தில் உள்ள டாண்டோ ஜாமில் ஜூலை 5, 1948 இல் இலக்கியக் குடும்பத்தில் பிறந்தார். இவரது தந்தை முகமது யாக்கோன் "நியாஸ்" ஹபீஸ் ஷிராசியின் கவிதைகளை பாரசீக மொழியிலிருந்து சிந்தி மொழிக்கு மொழிபெயர்த்த அறிஞர் ஆவார். அவரது சகோதரர் சிராஜுல் ஹக் மேமனும் நன்கு அறியப்பட்ட எழுத்தாளர் மற்றும் ஆராய்ச்சியாளர் ஆவார். சிறந்த பாரம்பரிய மாயக் கவிஞரான ஷா அப்துல் லத்தீப் பித்தாய் பற்றிய ஆய்வும் மேற்கொண்டார். மே 2008 முதல் மார்ச் 2015 வரை சிந்தி மொழி ஆணையத்தின் தலைவராக இருந்தார். அதற்கு முன் இவர் கராச்சி பல்கலைக்கழகத்தின் ஷா அப்துல் லத்தீஃப் இருக்கையின் இயக்குநராக பத்து ஆண்டுகள் பணியாற்றினார். அதற்கு முன்பு அதே பல்கலைக்கழகத்தில் சிந்தி துறையின் பேராசிரியராகவும் தலைவராகவும் பணியாற்றினார். சிறுவயதிலிருந்தே சிறுகதைகள் மற்றும் கவிதைகள் எழுதத் தொடங்கினார். அப்துல் உசேன் என்பவருடன் திருமணமாகி 3 குழந்தைகள் உள்ளனர்.
# யாஸ்மீன் ஹமீத்

**யாஸ்மீன் ஹமீத்** ( *Yasmeen Hameed* ) ஒரு பாக்கித்தானிய உருது கவிஞரும், மொழிபெயர்ப்பாளரும், கல்வியாளரும் ஆவார்.  

## தொழில்
யாஸ்மீன் ஹமீது அவர்கள் கல்வி, இலக்கியம் மற்றும் கலைத் துறைகளில் முப்பது வருடங்களுக்கும் மேலான அனுபவம் கொண்டவர். இவர் லாகூர் மேலாண்மை அறிவியல் பல்கலைக்கழகத்தில் சமூக அறிவியல் துறையில் தெற்காசிய மொழிகள் மற்றும் இலக்கியத்திற்கான குர்மணி மையத்தின் நிறுவன இயக்குநராக இருந்தார். அங்கு இவர் 2007 முதல் ஆகஸ்ட் 2016 வரை பணியாற்றினார்.  

இவர் பாக்கித்தானிய தொலைக்காட்சியில் புகழ்பெற்ற பல பாக்கித்தானிய இலக்கிய ஆளுமைகளை நேர்காணல் செய்துள்ளார். மேலும், தேசிய மற்றும் சர்வதேச அளவில் கவிதை கருத்தரங்கிலும் பரவலாக பங்கேற்றுள்ளார்.  

1995 இல் லண்டன் மற்றும் 1996 இல் வாசிங்டன் மற்றும் 1996 இல் பாக்கித்தானில் நடந்த துடுப்பாட்ட உலகக்கிண்ணம் கலாச்சார விழா ஆகியவற்றில் பாக்கித்தான் அரசாங்கத்தால் நிதியுதவி செய்யப்பட்ட கலாச்சார நிகழ்ச்சிகளுக்காக ஆங்கிலத்தில் உரைகளை எழுதியுள்ளார். *தி டெய்லி டான்* செய்தித்தாளின் "புக்ஸ் & ஆதர்ஸ்" என்ற துணை இதழில் மாதாந்திர பத்தியிலும் இவர் பங்களித்துள்ளார்.
# சி. பா. கீதா


**சி. பா. கீதா** (*C. B. Geetha*) என்பவர் இந்திய அரசியல்வாதி ஆவார். இவர் கேரளாவின் திருச்சூர் மாநகராட்சி உறுப்பினராக இருந்தார். மேலும் திருச்சூர் மாநகராட்சி நகரத் திட்டமிடல் நிலைக்குழு தலைவராகவும், ஒளரிகார பகுதியைப் பிரதிநிதித்துவப்படுத்தினார்.  

கீதா மூத்த காங்கிரசு தலைவரும் முன்னாள் அமைச்சருமான சி. என். பாலகிருஷ்ணனின் மகள் ஆவார். இவர் இந்தியத் தேசிய காங்கிரசின் செயல் உறுப்பினராக உள்ளார். கீதா திருச்சூர் மாவட்ட காங்கிரசு குழுவின் பொதுச் செயலாளராக பணியாற்றுகிறார். கேரளாவின் மாநில கூட்டுறவு காப்பீட்டுச் சங்கத்தின் தலைவர், திருச்சூர் மாவட்ட மகளிர் கூட்டுறவுச் சங்கத்தின் தலைவர் மற்றும் கேரள காதி கிராமத் தொழில்கள் சங்கம், அவிணிச்சேரி, திருச்சூர் தலைவாரகவும் இருந்துள்ளார்.
# பி. சதிதேவி



**பி. சதிதேவி** (*P. Sathidevi*)(பிறப்பு 29 நவம்பர் 1956) என்பவர் இந்திய அரசியல்வாதியும் இந்தியாவின் பதினான்காவது மக்களவை உறுப்பினராக இருந்தவர் ஆவார். இவர் கேரளாவின் வடகரா தொகுதியைப் பிரதிநிதித்துவப்படுத்தினார். சதிதேவி இந்தியப் பொதுவுடைமைக் கட்சியின் உறுப்பினராக உள்ளார். இவர் அக்டோபர் 1, 2021 முதல் கேரள மகளிர் ஆணையத்தின் தலைவராகப் பணியாற்றி வருகிறார். சதிதேவி இப்போது இந்தியப் பொதுவுடைமைக் கட்சி (மார்க்சிஸ்ட்)யின் மத்தியக் குழு உறுப்பினராகத் தேர்ந்தெடுக்கப்பட்டுள்ளார்.  

## வாழ்க்கை
சதிதேவி, குன்கிராமனுக்கும் தேவியம்மாவுக்கும் மகளாகக் கேரளாவின் தெளிசேரியில் நவம்பர் 29, 1956ஆம் ஆண்டு பிறந்தார். இவர் இளங்கலை படிப்பினை பிரென்னன் கல்லூரியிலும் இளங்கலை சட்டப்படிப்பினை கோழிக்கோடு சட்டக் கல்லூரியிலும் முடித்தார். சதிதேவி 1984ல் எம். தாசனை மணந்தார்.
# பத்ம வாகனம்



**பத்ம வாகனம்** என்பது திருவிழாக்களின் பொழுது உற்சவ இந்துக் கடவுள்கள் எழுந்தருளும் வாகனங்களில் ஒன்றாகும்.  

## பத்ம வாகன சிறப்பு
பத்மம் என்றால் தாமரை என்று பொருளாகும். தாமரை மலர் சேற்றில் இருந்தும் மலர்வதால் புராண, இதிகாசங்களில் தாமரை மலரை சிறப்பு மிக்க ஒன்றாக கருதுகிறார்கள்.  

## பத்ம வாகன அமைப்பு
ஐந்து தலை நாகத்தின் சுற்றப்பட்ட உடலின் மேல் தாமரை மலர் விரிந்த நிலையில் உள்ளது. இந்த விரிந்த நிலையில் உள்ள தாமரை மீது அம்மன் உற்சவ சிலைகள் வைக்கப்பட்டு ஊர்வலம் நடைபெறும். ஐந்து தலை நாகம் குடை பிடிப்பது போல தோன்றும்.  

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# ஆசா குமாரி



**ஆசா குமாரி** (*Asha Kumari*) இந்தியத் தேசிய காங்கிரசின் தலைவர் மற்றும் அகில இந்திய காங்கிரசின் செயலாளரும் முன்னாள் பஞ்சாப் பொறுப்பாளரும் ஆவார். இவர் டல்ஹவுசியிலிருந்து இமாச்சலப்பிரதேச சட்டமன்ற உறுப்பினராக இருந்தார்.  

2003 முதல் 2005 வரை மாநிலத்தின் கல்வி அமைச்சராக ஆசா குமாரி இருந்தார்.  

## தனிப்பட்ட வாழ்க்கை
ஆசா குமாரி சம்பா சமஸ்தானத்தின் இலட்சுமண் சிங்கின் மகன் பிரிஜேந்திர சிங்கை மணந்தார்.  

## சர்ச்சை
29 திசம்பர் 2017 அன்று, வாக்குவாதத்தின் போது பெண் காவலரைத் தாக்கிய சர்ச்சையில் சிக்கினார். இதன் பிறகு காவலர் இவரை அறைந்தார். பின்னர் இவர் தனது செயலுக்கு மன்னிப்பு கேட்டார்.
# அ. இராஜா (தேவிகுளம்)



**அ. இராஜா** (**A. Raja**), இந்தியப் பொதுவுடமைக் கட்சியின் கேரளா சட்டமன்ற உறுப்பினர் ஆவார். இவர் 2021 கேரளா சட்டமன்றத் தேர்தலில் தேவிகுளம் சட்டமன்றத் தொகுதியிலிருந்து, கேரளா சட்டமன்ற உறுப்பினராக தேர்ந்தெடுக்கப்பட்டவர். கிறித்துவ சமயத்தைச் சேர்ந்த இவர் பட்டியல் சமூக சாதிச் சான்றிதழைக் காட்டி தேவிகுளம் சட்டமன்றத் தொகுதியில் போட்டியிட்டு வெற்றி பெற்றதாக தொடுக்கப்பட்ட வழக்கில், மார்ச் 2023ல் கேரளா உயர் நீதிமன்றம் இவர் சட்டமன்ற உறுப்பினராக தொடர்வதிலிருந்து தகுதி நீக்கம் செய்து தீர்ப்பு வழங்கியது.  

தீர்ப்பு குறித்து அ. இராஜா இந்திய உச்ச நீதிமன்றத்தில் மேல்முறையீடு செய்வதற்கு கேரளா உயர் நீதிமன்றம் 10 நாட்கள் கால அவகாசம் வழங்கியுள்ளது.  

## வாழ்க்கை
தோட்டத் தொழிலாளர்களான அந்தோனி இலட்சுமனன் - ஈஸ்வரி தம்பதியருக்கு 17 அக்டோபர் 1986 அன்று பிறந்த அ. இராஜா, கோவை அரசுச் சட்டக் கல்லூரியில் சட்டம் பயின்று, 2009ஆம் ஆண்டு முதல் தேவிகுளததில் வழக்கறிஞராக பணியாற்றினார்.  
## அரசியல்
மார்க்சிஸ்ட் பொதுவுடமைக் கட்சியில் சேர்ந்த அ. இராஜா 2021 கேரளா சட்டமன்றத் தேர்தலில் தேவிகுளம் சட்டமன்றத் தொகுதியில், தன்னை எதிர்த்து நின்ற இந்திய தேசிய காங்கிரசு கட்சியின் வேட்பாளர் டி. குமாரை விட 7848 வாக்குகள் வித்தியாசத்தில் வெற்றி பெற்றார்.  
## தகுதி நீக்கம்
கிறித்தவரான அ. இராஜா தான் பட்டியல் சமூகத்தவர் என பொய்யாக சாதி சான்றிதழ் தாக்கல் செய்து, தனித் தொகுதியான தேவிகுளம் சட்டமன்றத் தொகுதியில் போட்டியிட்டார் என்ற வழக்கில், மார்ச் 2023ல் கேரளா உயர் நீதிமன்றம், அ. இராஜாவை சட்டமன்ற உறுப்பினர் பதவியிலிருந்து தகுதி நீக்கம் செய்து தீர்ப்பு வழங்கியது.
# பாரதி பவார்


**பாரதி பிரவின் பவார்** என்பவர் இந்திய அரசியல்வாதியும் தற்போதைய இந்திய நடுவண் அரசின் சுகாதாரம் மற்றும் குடும்ப நலத்துறை இணை அமைச்சரும் ஆவார். இவர் இப்பதவியில் 7 சூலை 2021 முதல் உள்ளார். இவர் 17ஆவது மக்களவைக்கு மகாராட்டிராவின் திண்டோரி மக்களவைத் தொகுதியிலிருந்து 2019ஆம் ஆண்டு நடைபெற்ற இந்தியப் பொதுத் தேர்தலில் பாரதிய ஜனதா கட்சி வேட்பாளராகப் போட்டியிட்டு வெற்றி பெற்று நாடாளுமன்ற உறுப்பினராகத் தேர்ந்தெடுக்கப்பட்டார்.  

திசம்பர் 2019-ல் சிறந்த பெண் நாடாளுமன்றவாதியாக இவருக்கு லோக்மத் ஊடக குழுவினால் விருது வழங்கப்பட்டது.  

## ஆரம்ப கால வாழ்க்கை
பாரதி பவார் 1978ஆம் ஆண்டு செப்டம்பர் 13 ஆம் தேதி மகாராட்டிர மாநிலம் நாசிக்கின் ஆதிவாசி பகுதியில் உள்ள நருல்-கல்வானில் பிறந்தார்.  

## கல்வி
பவார் 2002ல் மருத்துவப் படிப்பினை நாசிக்கில் உள்ள என். டி. எம். வி. பி. மருத்துவக் கல்லூரியில் முடித்துள்ளார்.  

## அரசியல் வாழ்க்கை
பாரதி மாவட்டக் குழு உறுப்பினராகத் தனது வாழ்க்கையைத் தொடங்கினார். இவர் 2019-ல் மீண்டும் போட்டியிட விருப்பம் தெரிவித்தார். ஆனால் இவரது கோரிக்கையைத் தேசியவாத காங்கிரசு கட்சி நிராகரித்தது. இதனால் 2019ல் பாஜகவில் பாரதி சேர்ந்தார். இவர் பாரதிய ஜனதா கட்சியில் சேர்ந்த பிறகு நடைபெற்ற தேர்தலில் போட்டியிட்டு வெற்றி பெற்றார்.  

பாரதியின் மாமனார் இதே பகுதியிலிருந்து எட்டு முறை சட்டமன்ற உறுப்பினராக இருந்துள்ளார். மேலும் மகாராட்டிரா அரசின் தேஷ்முக் அமைச்சகத்தில் பழங்குடியினர் நலத்துறை அமைச்சராக பணியாற்றினார்.  

### வகித்த பதவிகள்

- உறுப்பினர், மாவட்ட ஊராட்சி (2012 - 2019)
- பாராளுமன்ற உறுப்பினர், 17வது மக்களவை (2019 - முதல்)
- உறுப்பினர், சுகாதாரம் மற்றும் குடும்ப நலன் மீதான நிலைக்குழு (2019 - முதல்)
- உறுப்பினர், மனுக்களுக்கான குழு (2019 - முதல்)
- உறுப்பினர், ஆலோசனைக் குழு, திறன் மேம்பாடு மற்றும் தொழில்முனைவோர் அமைச்சகம் (2019 - முதல்)
- சுகாதாரம் மற்றும் குடும்ப நல அமைச்சகத்தின் இணை அமைச்சர் (சூலை 2021 - முதல்)

பாரதி 59 ஆண்டுகளுக்குப் பிறகு நாசிக் பகுதியிலிருந்து மத்திய அமைச்சரானார். இவர் நாசிக்கைச் சேர்ந்த முதல் பெண் மத்திய அமைச்சரும் இவர்தான்.  

## விருதுகள்

- சிறந்த பெண் நாடாளுமன்ற உறுப்பினர் (2019) - லோக்மத் ஊடக குழு
# சிறப்புத் திருமணச் சட்டம், 1954



**சிறப்புத் திருமணச் சட்ட, 1954** (** Special Marriage Act, 1954**) சடங்கு முறை திருமணம் அல்லது பதிவுத் திருமணம் மற்றும் திருமண முறிவு தொடர்பாக இந்தியா மற்றும் வெளிநாடுகளில் வாழும் இந்தியக் குடிமக்களுக்காக இந்திய நாடாளுமன்றத்தில் 1954ஆம் ஆண்டில் இயற்றப்பட்ட சிறப்புச் சட்டமாகும். இச்சட்டம் எந்த வகையிலும் கிறித்தவ, இசுலாமிய மற்றும் இந்து சமய தனிச் சட்டங்களை பாதிக்காது.  
## பொருந்தும் தன்மை
1. எந்த நபரும், மதத்தைப் பொருட்படுத்தாமல் இச்சிறப்புத் திருமணச் சட்டத்தின் கீழ் பதிவுத் துறையில் பதிவு செய்து கொள்ளலாம்.
1. இந்துக்கள், முஸ்லீம்கள், பௌத்தர்கள், சீக்கியர்கள், கிறிஸ்தவர்கள், பார்சிகள் அல்லது யூதர்களும் சிறப்புத் திருமணச் சட்டம், 1954-ன் கீழ் திருமணம் செய்து கொள்ளலாம்.
1. இரு தரப்பினர் (மண மக்கள்) குறிப்பிட்ட படிவத்தில் திருமணத்திற்கான அறிவிப்பை மாவட்டத் திருமணப் பதிவாளரிடம் தாக்கல் செய்ய வேண்டும்.
1. உத்தேசித்துள்ள திருமணத்திற்கான அறிவிப்பு வெளியிடப்பட்ட தேதியிலிருந்து முப்பது நாட்கள் முடிவடைந்த பிறகு, யாரேனும் ஆட்சேபிக்காத பட்சத்தில், திருமணத்தை பதிவாளர் பதிவு செய்வார்.
1. குறிப்பிட்ட பதிவாளர் அலுவலகத்தில் திருமணம் நடத்தலாம்.
1. திருமண பதிவாளர் மற்றும் மூன்று சாட்சிகள் முன்னிலையில், ஒவ்வொரு தரப்பினரும் "நான், (ஏ), உன்னை (பி), என் சட்டப்பூர்வமான மனைவியாக (அல்லது கணவன்) ஆகக் கொள்ள வேண்டும்" என்று கூறாத வரை, திருமணமானது இரு தரப்பினரையும் கட்டுப்படுத்தாது.

## திருமணத்திற்கான நிபந்தனைகள்
1. சம்பந்தப்பட்ட ஒவ்வொரு தரப்பினரும் வேறு எந்தவிதமான செல்லுபடியாகும் திருமணம் செய்து கொள்ளக்கூடாது. வேறு வார்த்தைகளில் கூறுவதானால், நடந்த திருமணம் இரு தரப்பினருக்கும் ஒரே திருமணமாக இருக்க வேண்டும்.
1. மணமகனுக்கு குறைந்தபட்சம் 21 வயது இருக்க வேண்டும்; மணமகளுக்கு குறைந்தபட்சம் 18 வயது இருக்க வேண்டும்.
1. இரு தரப்பினர் திருமணத்திற்கு சரியான ஒப்புதல் அளிக்கும் நல்ல மன நலன் உள்ளவர்களாக இருத்தல் வேண்டும்.

நீதிமன்றத் திருமணம் என்பது இரு ஆன்மாக்களின் சங்கமம் ஆகும். அங்கு சிறப்புத் திருமணச் சட்டம்-1954-ன் படி மூன்று சாட்சிகள் முன்னிலையில் திருமணப் பதிவாளர் முன் சத்தியப் பிரமாணம் செய்து, அதன்பின் நீதிமன்றத் திருமணச் சான்றிதழ் அரசாங்கத்தால் நியமிக்கப்பட்ட திருமணப் பதிவாளரால் நேரடியாக வழங்கப்படுகிறது.  

## சொத்துக்கான வாரிசு
இந்தச் சட்டத்தின் கீழ் திருமணமான நபரின் சொத்துக்கான வாரிசு அல்லது இந்தச் சட்டத்தின் கீழ் பதிவுசெய்யப்பட்ட வழக்கமான திருமணம் மற்றும் அவர்களது குழந்தைகளின் சொத்துக்கள் இந்திய வாரிசுரிமைச் சட்டத்தால் நிர்வகிக்கப்படுகின்றன. இருப்பினும் இந்து, பௌத்த, சீக்கிய அல்லது ஜைன மதத்தைச் சேர்ந்தவர்களின் திருமணம் எனில், அவர்களது சொத்துக்கான வாரிசுரிமை இந்து வாரிசுச் சட்டம், 1956 மூலம் நிர்வகிக்கப்படும்.  
## இதனையும் காண்க
- பதிவுத் திருமணம்
- இந்திய இந்து திருமணங்கள் சட்டம் 1955
- இந்து வாரிசுரிமைச் சட்டம், 1956
- இந்து வாரிசுரிமை (திருத்தம்) சட்டம், 2005
- இந்து குழந்தைகள் மற்றும் பாதுகாவலர் சட்டம், 1956
- இந்து தத்தெடுப்பு மற்றும் பராமரிப்புச் சட்டம், 1956
- தாயபாகம்
# இரமா பைலட்


**இரமா பைலட்** (பிறப்பு: பிப்ரவரி 12, 1948) என்பவர் இந்தியாவின் இராசத்தான் மாநிலத்தைச் சேர்ந்த இந்தியத் தேசிய காங்கிரசு கட்சியின் அரசியல்வாதி ஆவார். இரமா பதிமூன்றாவது மக்களவையில் தௌசா நாடாளுமன்றத் தொகுதி உறுப்பினராக இருந்தார். இவர் இராசத்தான் சட்டமன்றத்திலும் இந்தோலி சட்டமன்றத் தொகுதி உறுப்பினராக இருந்தார்.  

## ஆரம்ப கால வாழ்க்கை
இரமா 1948ஆம் ஆண்டு பிப்ரவரி 12ஆம் தேதி உத்தரப் பிரதேசத்தின் காஜியாபாத்தில் உள்ள சகல்புராவில் சௌத்ரி நைன் சிங் மற்றும் அவரது மனைவி அர்சண்டி தேவிக்கு மகளாகப் பிறந்தார். இரமா புது தில்லியில் உள்ள சியாம் லால் கல்லூரியில் முதுகலைப் பட்டம் பெற்றார். இங்கு இவர் மாணவர் சங்கத்தின் பொதுச் செயலாளராக பணியாற்றினார். மீரட் பல்கலைக்கழகத்தில் சட்டப் பட்டம் பெற்றார்.  

## தொழில்
இரமா பைலட் 1998 இராசத்தான் சட்டமன்றத் தேர்தலில் இந்தோலியிலிருந்து பாரதிய ஜனதா கட்சியின் போகர் லால் சைனியை எதிர்த்து 15,530 வாக்குகள் வித்தியாசத்தில் வெற்றி பெற்றார். இவரது கணவர் ராஜேஷ் பைலட் மக்களவை உறுப்பினராக இருந்தார். 2000ஆம் ஆண்டு வாகன விபத்தில் ராஜேஷ் பைலட் இறந்த பிறகு, நடைபெற்ற இடைத்தேர்தலில் இரமா போட்டியிட்டுப் பதிவான மொத்த வாக்கான 6,69,984-ல் 3,49,439 (52.16%) பெற்றார். பாஜக வேட்பாளர் ஆர்.கே.சர்மா 2,84,175 (42.41%) பெற்று இரண்டாவது இடத்தைப் பிடித்தார். இரமா நாடாளுமன்ற உறுப்பினராக விவசாயக் குழு மற்றும் ஊரக வளர்ச்சி அமைச்சகத்தின் ஆலோசனைக் குழுவில் பணியாற்றினார். 2003 இராசத்தான் சட்டப் பேரவைத் தேர்தலின் போது இரமா, ராஜேவிற்கு எதிராக 72,760 (59.20%) வாக்குகள் பெற்றார். இவரது பதவிக்காலம் முடிந்ததும், இந்திய தேசிய காங்கிரசு இரமாவின் மகனான சச்சின் பைலட்டை 14வது மக்களவைக்கு வேட்பாளராக நிறுத்தியது.  

## தனிப்பட்ட வாழ்க்கை
இரமா 12 மார்ச் 1974-ல் ராஜேஷ் பைலட்டை மணந்தார், இவருக்கு ஒரு மகன் மற்றும் ஒரு மகள் இருந்தனர். ராஜேஷ் 11 சூன் 2000 அன்று பந்தனாவில் வாகன விபத்தில் காயமடைந்து, அருகில் உள்ள சவாய் மான் சிங் மருத்துவமனைக்குக் கொண்டு செல்லப்பட்டார். இங்குச் சிகிச்சைப் பலனின்றி உயிரிழந்தார். இரமா தனது கணவரின் வாழ்க்கை வரலாற்றினை *ராஜேஷ் பைலட்: ஒரு வாழ்க்கை வரலாறு என்ற* தலைப்பில் இந்தி மொழியில் எழுதினார்.
# த. மனேம்மா


**தங்கதூரி மனேம்மா** (*T. Manemma*)(1942-2018) என்பவர் ஆந்திரப் பிரதேசத்தைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் எட்டாவது மற்றும் ஒன்பாதாவது மக்களவை உறுப்பினராக இருந்தார்.  

## ஆரம்ப கால வாழ்க்கை
மனேம்மா 29 ஏப்ரல் 1942ல் ஐதராபாத்தில் கே. சங்கர் ரெட்டிக்கு மகளாகப் பிறந்தார். இவர் *சதர் காட் மார்வாடி இந்தி வித்யாலயாவில்* பல்கலைக் கழக நுழைவுத் தேர்வினை முடித்தார்.  

## தொழில்
1986-ல் மனேம்மா கணவர் இறந்த பிறகு நடத்தப்பட்ட இடைத்தேர்தலில் இந்தியத் தேசிய காங்கிரசின் அதிகாரப்பூர்வ வேட்பாளராகப் போட்டியிட்டு வெற்றி பெற்றார். இத்தேர்தலில் மனேம்மா 1,82,861 வாக்குகள் பெற்றார். இவர் எட்டாவது மக்களவையில் செகந்திராபாது மக்களவை தொகுதி உறுப்பினராக இருந்தார். மனேம்மா நாடாளுமன்ற உடல்நலம் மற்றும் குடும்ப நலனுக்கான ஆலோசனைக் குழு உறுப்பினராகவும் பணியாற்றினார். நாடாளுமன்றத்தில் இரண்டாவது முறையாகப் பதவி வகித்தபோது, சுகாதாரம் மற்றும் குடும்ப நலனுக்கான ஆலோசனைக் குழுவுடன், சபையின் அமர்வில் உறுப்பினர்கள் இல்லாதது தொடர்பான குழுவிலும் பணியாற்றினார்.  

## தனிப்பட்ட வாழ்க்கை
மே 1960-ல், மனேம்மா இந்தியத் தேசிய காங்கிரசு கட்சியினைச் சார்ந்த தங்குதூரி அஞ்சய்யாவை மணந்தார். இவர் ஆந்திரப் பிரதேசத்தின் முதலமைச்சராகப் பதவி வகித்தார். இந்த இணையருக்கு ஒரு மகன் மற்றும் நான்கு மகள்கள் இருந்தனர். மனேம்மா உடல்நலக்குறைவு காரணமாக ஜூப்ளி மலையில் உள்ள அப்பல்லோ மருத்துவமனையில் செப்டம்பர் 9ஆம் தேதி காலை 11:30 மணியளவில் இறந்தார்.
# இந்திரா அனந்த் மேதியோ


**இந்திரா அனந்த் மேதியோ** (*Indira Anant Maydeo*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினராக முதலாவது மக்களவையில் புனே மக்களவைத் தொகுதியினைப் பிரதிநிதித்துவப்படுத்திய இந்திய நாடாளுமன்ற உறுப்பினர் ஆவார்.  

## ஆரம்ப கால வாழ்க்கை
1903ஆம் ஆண்டு செப்டம்பர் 7ஆம் தேதி பிறந்த மேதியோ பெர்க்குசன் கல்லூரியில் பயின்றார். இங்கிருந்து இளம் அறிவியல் பட்டம் பெற்றார்.  

## தொழில்
மேதியோ இந்திய விடுதலை இயக்கத்தில் தீவிரமாக ஈடுபட்டு இந்தியத் தேசிய காங்கிரசின் உறுப்பினராக இருந்தார். 1933-ல், இவர் அரிஜன் சேவா சங்கத்தின் மகாராட்டிரா பிரிவில் சேர்ந்தார். இந்த சாதனையை இன்னும் வைத்திருக்கிறார். நாடாளுமன்ற உறுப்பினராக இருந்த இவர், விவாகரத்து தொடர்பான மசோதாவை மக்களவையில் கொண்டு வந்தார். ஆனால் இந்த விவாதிக்கப்படாமலே இறுதியில் காலாவதியானது. மேதியோ 1952-ல் இந்தியாவின் தேசிய மாணவர் சங்கத்தின் தலைவரானார்.  

## மண வாழ்க்கை
இந்திரா 1927-ல் அனந்த் கோவிந்த் மேதியோவை மணந்தார். இந்த இணையருக்கு ஒரு மகன், மூன்று மகள்கள் என நான்கு குழந்தைகள் இருந்தனர்.
# உனகுந்தா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | கன்ட்டி சிவலிங்கப்பா ருத்ரப்பா | இந்திய தேசிய காங்கிரஸ் |  |
| 1962 |  |  |  |
| 1967 |  |  |  |
| 1970 | ஜி. பி. நஞ்சய்யநமத் | இந்திய தேசிய காங்கிரஸ் (ஜக்ஜீவன்) |  |
| 1972 | நகரல் சங்கப்பா பாலப்பா | இந்திய தேசிய காங்கிரஸ் |  |
| 1978 | கவசெட்டி சங்கரப்பா சுகுரப்பா | சுயேச்சை |  |
| 1983 | கடபட்டி சிவசங்கப்பா சித்தப்பா | ஜனதா கட்சி |  |
| 1985 |  |  |  |
| 1989 | காசப்பன்னவர் சிவசங்கரப்பா ராச்சப்பா | இந்திய தேசிய காங்கிரஸ் |  |
| 1994 |  |  |  |
| 1999 |  |  |  |
| 2003 | காசப்பனவர் கௌரம்மா சிவசங்கரப்பா |  |  |
| 2004 | தொட்டனகௌடா குண்டனகௌடா பாட்டீல் | பாரதிய ஜனதா கட்சி |  |
| 2008 |  |  |  |
| 2013 | காசப்பனவர் விஜயானந்த் சிவசங்கரப்பா | இந்திய தேசிய காங்கிரஸ் |  |
| 2018 | தொட்டனகௌடா குண்டனகௌடா பாட்டீல் | பாரதிய ஜனதா கட்சி |  |
| 2023 | காசப்பனவர் விஜயானந்த் சிவசங்கரப்பா | இந்திய தேசிய காங்கிரஸ் | } |
**குறிப்பு**
# லட்சுமி போரூரி


**லட்சுமி போரூரி-மதன்** (Laxmi Poruri) (பிறப்பு நவம்பர் 9, 1972) ஒரு ஓய்வுபெற்ற அமெரிக்க தொழில்முறை டென்னிசு வீராங்கனை ஆவார். இவர், நவீன காலத்தில் பெண்கள் டென்னிசு சங்கத்தால் நடத்தப்பட்ட சுற்றுப்பயணத்தில் தொழில்முறை டென்னிஸ் விளையாடிய முதல் இந்திய-அமெரிக்க பெண்மணி ஆவார்.  

லட்சுமி போரூரி இந்தியாவின் ஆந்திர பிரதேசத்திலுள்ள குண்டூரில் பிறந்து, மத்திய கலிபோர்னியாவில் வளர்ந்தவர். இவர், இளம் வயதிலிருந்தே டென்னிஸ் விளையாடுவதில் திறன் மிக்கவராக இருந்தார். இவர், 1986 இல், நடைபெற்ற போட்டியில் டன்லப் ஆரஞ்சு கிண்ணத்தை வென்றார், இறுதிப் போட்டியில் மோனிகா செலஸை தோற்கடித்தார். இவர் தனது 15 வயதில், முதல் யுஎஸ் ஓபனில் விளையாடினார், அங்கு இவர் 2வது சுற்றில் கேடரினா மலீவாவிடம் தோற்றார். மேலும், இவர் 1990 முதல் 1994 வரை ஸ்டான்போர்ட் பல்கலைக்கழகத்தில் முழு தடகள உதவித்தொகையில் பயின்றார், அங்கு இவர் நான்கு முறை முழு-அமெரிக்க தடகள வீரராகவும், 1994 ஆம் ஆண்டின் சிறந்த வீராங்கனையாகவும் இருந்தார். மேலும், நாட்டின் உயர்மட்ட பெண்கள் கல்லூரி டென்னிஸ் வீராங்கனையாகவும் இருந்தார்.  

ஸ்டான்போர்டில் பட்டம் பெற்ற பிறகு, லட்சுமி போரூரி பல ஆண்டுகள் தொழில்முறை டென்னிஸ் விளையாடினார். தொழில்முறை டென்னிஸில் இருந்து ஓய்வு பெற்றதும், பாஸ்டன், எம்.ஏ இல் ஓராண்டு ஆங்கிலம் கற்பித்தார். இவர், பின்னர் கனடாவில் உள்ள மெக்கில் பல்கலைக்கழகத்தில் பயின்றார், அங்கு இவர் எம்பிஏ பட்டம் பெற்றார். 2004 இல் கலிபோர்னியாவுக்குத் திரும்புவதற்கு முன் லட்சுமி போரூரி வால் ஸ்ட்ரீட்டில் இரண்டு ஆண்டுகள் பணியாற்றினார்.  
2015 ஆம் ஆண்டு நிலவரப்படி, இவர் ஆஸ்டின், டி.எக்ஸ் இல் கார்ப்பரேட் மற்றும் செக்யூரிட்டி வழக்கறிஞராக இருக்கும் தனது கணவர் அஜய் மதன், மற்றும் மகளுடன் வசிக்கிறார்.
# ஆரீஜ் சவுத்ரி


**ஆரீஜ் சவுத்ரி** (*Areej Chaudhary*)(பிறப்பு 7 மே 1997) என்பவர் பாக்கித்தான் வடிவழகி மற்றும் நாடக நடிகை ஆவார். இவர் பாக்கித்தான் அழகியாக 2020ஆம் ஆண்டு தேர்ந்தெடுக்கப்பட்டார். மேலும் பாக்கித்தானை சார்பில் பூமி அழகிப் போட்டிக்கு 2020ஆம் ஆண்டில் கலந்துகொண்டார். பாக்கித்தானிலிருந்து நேரடியாக அழகி போட்டிக்குத் தேர்ந்தெடுக்கப்பட்ட முதல் பெண் இவர்தான்.  

## அழகிப் போட்டிகள்

### பாக்கித்தான் அழகி
சவுத்ரி ஆகத்து 2020-ல் பாக்கித்தான் உலக அழகிப் பட்டத்தை வென்றார். பாக்கித்தான் மண்ணிலிருந்து கிரீடம் பெற்ற முதல் பெண் இவர்.  

### புவியழகி 2020
சௌத்ரி உலகின் மூன்றாவது பெரிய பன்னாடு அழகுப் போட்டியில் புவியழகியாக 2020ஆம் ஆண்டு தேர்ந்தெடுக்கப்பட்டார். இப்போட்டி கோவிட் பெருந்தொற்று காரணமாக இணையவழி நடைபெற்றது.  

### பன்னாடு சூழல் அழகி 2022
2022ஆம் ஆண்டில், எகிப்தில் நடைபெற்ற பன்னாட்டுச் சூழல் அழகிப்போட்டி 2022-ல் பாக்கித்தான் சார்பில் கலந்துகொண்டார் அரீஜ் சவுத்ரி. இந்தப் போட்டிகளில் கலந்து கொள்ளும் மூன்றாவது பாக்கித்தானியர் இவராவார்.  

### பிரபஞ்ச அழகி 2022
பாலியில் உள்ள பாலி நுசா துவா பன்னாட்டு மாநாட்டு மையத்தில் 2022ஆம் ஆண்டு நடைபெற்ற பிரபஞ்ச அழகிப் போட்டியில் ஆரீஜ் பங்கேற்றார்.  

## தொலைக்காட்சி
| 2021 | மஹி | மஹி | எல். டி. என். குடும்பம் |  |
| --- | --- | --- | --- | --- |
| 2021 | சிதம் | ராம்ஷா | ஹம் டிவி |  |
| 2021 | சிராத்-இ-முஸ்தகீம் | மெஹ்விஷ் | *ஏ. ஆர். ஒய். டிஜிட்டல்* |  |
| 2021 | ஓய் மோதி | நடாஷா | *எக்ஸ்பிரஸ் எண்டர்டெயின்மெண்ட்* |  |
| 2022 | இன்டெகாம் | குமிழி | ஜியோ பொழுதுபோக்கு அலைவரிசை |  |
| 2022 | வோ பகல் சி | சஜ்ஜோ | *ஏ. ஆர். ஒய். டிஜிட்டல்* | } |

## திரைப்படவியல்
| 2021 | தாய் சால் | முதல் படம் | } |
| --- | --- | --- | --- |